THCOM รูดหนัก 8% วิตกงบฯ Q2 ไม่สดใส โบรกฯหั่นกำไรปี 61 เหลือ 11 ลบ.
THCOM รูดหนัก 8% วิตกงบฯ Q2 ไม่สดใส โบรกฯหั่นกำไรปี 61 เหลือ 11 ลบ. โดย ณ เวลา 10.15 น. อยู่ที่ระดับ 7.95 บาท ลบ 1.05 บาท หรือ 11.67% สูงสุดที่ระดับ 8.15 บาท ต่ำสุดที่ระดับ 7.80 บาท มูลค่าซื้อขาย 4.92 ล้านบาท
4 ก.ค. 2561

ผู้สื่อข่าวรายงานว่า ราคาหุ้น บริษัท ไทยคม จำกัด (มหาชน) หรือ THCOM ณ เวลา 10.15 น. อยู่ที่ระดับ 7.95 บาท ลบ 1.05 บาท หรือ 11.67% สูงสุดที่ระดับ 8.15 บาท ต่ำสุดที่ระดับ 7.80 บาท มูลค่าซื้อขาย 4.92 ล้านบาท

ด้านนักวิเคราะห์บริษัท หลักทรัพย์เคจีไอ (ประเทศไทย) จำกัด (มหาชน) ระบุในบทวิเคราะห์คงคำแนะนำ “ขาย” เนื่องจากความไม่แน่นอนของดาวเทียมที่มีอยู่และการยิงดาวเทียมใหม่หลังจากที่สัมปทานหมดอายุในปี2564
ทั้งนี้ คาดว่ากำไรจากธุรกิจหลักทั้งปี 2561 จะอยู่ที่ 288 ล้านบาท จึงต้องปรับลดประมาณการกำไรปี 2561-62 ลง โดยได้ปรับลดประมาณการรายได้จากดาวเทียมแบบดั้งเดิมใน ปี 2561 และ 2562 ลง 10% และ 16% ตามลำดับ รวมถึงรายได้ค่าบริหารจัดการให้กับพันธมิตรจีนราว 114 ล้านบาท/ปีตั้งแต่ช่วงครึ่งหลังปี 61 เป็นต้นไป ซึ่งหลังปรับสมมติฐานดังกล่าวแล้วทำให้ประมาณการกำไรจากธุรกิจหลักปี 2561-2562 ลดลง 96% และ 86% เหลือ 11 ล้านบาท และ 53 ล้านบาทตามลำดับ